Pretoria-skool moet gedragskode herskryf ná rasseherrie | Maroela Media
Die bewerings hou verband met die skool se reëls oor leerders se hare. Swart leerders beweer dat hulle nie by die skool toegelaat word om hul natuurlike hare te dra nie en dat rastalokke (dreadlocks), haarvlegsel- (braids) en afro-haarstyle verbied word.
Tydens 'n vergadering tussen Lesufi en leerders het verskeie ander bewerings oor rassisme egter ook aan die lig gekom. Een van die leerders het gesê 'n onderwyser het haar 'n aap genoem, terwyl nog een gesê het dat sy deur 'n medeleerder die k-woord genoem is. Een van die leerders het ook beweer dat 'n onderwyser aan haar gesê het dat swart leerders nie akademies kan presteer nie omdat hulle te gefokus is op politiek en ras. Die leerders beweer ook dat hulle ontmoedig word om hul moedertale by die skool te praat.
Teen 18:00 Maandag het Lesufi met die skool se beheerliggaam vergader en die besluit geneem om onmiddellik alle reëls in verband met haarstyle van leerders op te skort. Die skool word nou 'n geleentheid gegun om 'n nuwe gedragskode op te stel.
Die departement het laat Maandagaand op Twitter gesê dat onderrig by die skool vandag sonder onderbreking sal voortgaan.
Intussen het die burgerorganisasie Sanco daarop aangedring dat die skool se beheerliggaam ontbind word en dat die leerders se bewerings deur die Menseregtekommissie ondersoek word.
"Ons veroordeel ten sterkste die haatlike, giftige en beledigende behandeling van leerders by Pretoria Girls High School," het Chris Malematja, Sanco se Gauteng-woordvoerder, gesê. "Die manier waarop meisies, wat hul grondwetlike reg op onderwys uitoefen, behandel word, herinner aan die haat en volslae minagting en skending van menseregte gedurende die apartheidsera."
Goed so. Skole moet chill oor hare. Swart mense se hare is verskriklik moeilik en ek dink nie witmense verstaan wat n gesukkel dit is nie. En bowendien is dit tyd om die ou reels te hersien. My seun was in n skool waar daar geen haar reels was nie. Jou haarstyl het niks met jou akademiese vermoens te doen nie. Los die kinders tog uit! Ons leef in moderne tye en volg nie meer die britse manier nie
Regtig?? Daar gaan reels weer by die deur uit? Netjies lyk is n gewone reel van die samelewing? Dreadlocks, moet die ander kinders nou toegelaat word met erge hair exstensions? Vra maar net?
Presies ….Hammer op ras en appartheid …hammer eerder op die punte en word iets in jou lewe behalwe n slagoffer van n ver verlede
Die haarstyle gaan hulle nie deur die skool kry nie! Al verander hulle die reels soos hulle wil – die "haarstyl" skoliere gaan net aan hulle hare dink en nie aan hulle akademie nie. Dan gaan dit seker ook die skool se skuld wees. Ai waar is die mentaliteit tog.
Ek moes self elke 3 weke my hare afskeer toe ek op skool was oor die BEELD van die skool, terwyl eerste span kaptein kon doen wat hy wil met sy hare oor hy n witbroodjie was. Geen Laerskool ouer ry verby n skool en gaan "Haai oe Jan ! Kyk hoe mooi is hul hare gesny, ons moet sooo ons kinders na die skool toe bring !"